Title: „ Návrh “
Author: Drobna
Last saved by: agenda0
Company: MSPNM

„Návrh“

Vláda Slovenskej republiky

v y d á v a
podľa § 10 ods. 1 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon")
r o z h o d n u t i e  č. 
o privatizácii príspevkovej organizácie

Obchodné meno: | Lignotesting, Drevársky a nábytkársky ústav skúšobný, Štátna skúšobňa SKTC - 129

Sídlo podniku:

Lamačská cesta 1
Bratislava

IČO: | 30 842 336

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2253 (ďalej len "určený privatizačný projekt").
Rozhodnutie sa týka majetku príspevkovej organizácie Lignotesting, Drevársky a nábytkársky ústav skúšobný, Štátna skúšobňa SKTC – 129, Lamačská cesta č. 1, Bratislava vymedzeného výstupným formulárom F.1(A)/1 určeného privatizačného projektu.

1.	Spôsob privatizácie:
	Priamy predaj vopred určenému záujemcovi.

2.	Účtovná hodnota majetku podniku k 1.10.2001:
	22 965 tis. Sk
	(slovom: dvadsaťdvamiliónovdeväťstošesťdesiatpäťtisíc slovenských korún)

3.	Spôsob výberu kupujúceho:	
	Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

4. Kupujúci :   
Obchodné meno: | Výskumný ústav papiera a celulózy a.s.

Sídlo podniku:

Lamačská cesta 3
Bratislava
841 04

IČO: | 31 380 051

5. Kúpna cena : 25 000 000.- Sk
(slovom: dvadsaťpäťmiliónov slovenských korún) 

6. Platobné podmienky a ich zabezpečenie:
Kúpnu cenu vo výške 25 000 000,- Sk zaplatí kupujúci na účet predávajúceho do 5 dní od  účinnosti zmluvy o predaji organizácie. 
Úhrada kúpnej ceny je zabezpečená  nasledovnými dokladmi:
Zmluvou o úvere reg. číslo SKK 24/OAO/2002, uzatvorenou medzi finančným ústavom    J & T Banka, a. s., Pobřežní 3, 186 00 Praha 8, IČO 47115378, zapísaná v Obchodnom registri Mestského súdu v Prahe, oddiel B, vložka 1731 (veriteľ) a Výskumným ústavom papiera a celulózy a.s., Lamačská 3, 841 04 Bratislava, IČO: 31 380 051 (dlžník), zo dňa 16.4.2002.  Predmetom úverovej zmluvy je záväzok banky poskytnúť dlžníkovi úver vo výške 25 000 000.- Sk, slovom: dvadsaťpäťmiliónov slovenských korún na kúpu príspevkovej organizácie, Drevársky a nábytkársky ústav skúšobný, Štátna skúšobňa SKTC – 129, Lamačská cesta č. 1, 841 05 Bratislava na úhradu kúpnej ceny Fondu národného majetku SR, pričom dlžník sa v zmluve zaväzuje, že poskytnutý úver použije výhradne za účelom privatizácie tejto príspevkovej organizácie.

7. Ďalšie podmienky predaja:
7.1. Fond národného majetku SR v zmluve o predaji organizácie zaviaže kupujúceho:
Zachovať pôvodný predmet činnosti privatizovaného subjektu, t.j. zabezpečenie skúšania a certifikácie veľkoplošných materiálov, nábytku z dreva, kovu a iných hmôt, najmenej po dobu 10 rokov.
7.2. Fond národného majetku Slovenskej republiky v zmluve upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo hospodárstva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:  Ing. Mária Machová, CSc.
	ministerka pre správu a privatizáciu
	národného majetku Slovenskej republiky

                                                                    ....................................................
	           (podpis a pečiatka)